Speċjalista fl-Isptar Mater Dei kellu l-karozza tiegħu kklampjata madwar xahar ilu u qed jirrifjuta li jħallas il-miżata biex jieħu l-vettura tiegħu lura bi protesta għan-nuqqas ta' parkeġġ disponibbli għat-tobba fl-isptar. Fi storja li dehret fuq Times of Malta, l-anestetista qal li, madwar xahar ilu, mar jaħdem Mater Dei iżda ma setax isib parkeġġ. Din mhux xi ħaġa li ġrat ta' darba, għax il-problema ta' parkeġġ hija waħda kbira.Għalhekk, biex imur ix-xogħol fil-ħin, ipparkja l-karozza tiegħu ma' bankina ħdejn zebra crossing. Il-karozza tiegħu għandha l-permess tipparkja fiż-żoni riservati tal-isptar iżda dawn dejjem qed ikunu mimlija. Barra minn hekk għandu permess separat biex jipparkja f'żoni ristretti wkoll. Fi tmiem il-jum tal-ħidma tiegħu tax-xogħol sab il-karozza tiegħu kklampjata u kellu jħallas €80 biex jeħlisha. Ħafna mill-kollegi tiegħi kellhom il-karozzi tagħhom ikklampjati aktar minn darba," qal. Hu kompla jgħid mat-Times of Malta, li bħalissa qed juża l-karozza ta' martu. Il-pulizija qalet li l-ikklampjar fl-isptar jaqa' taħt ir-responsabbiltà tal-amministrazzjoni tal-isptar. Hu qed jistaqsi jekk kumpanija privata kkuntrattata mill-isptar għandhiex id-dritt legali li tikklampja l-karozzi tat-tobba fuq il-proprjetà privata ladarba dawn ikollhom permessi bħal dawn. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Bosta Jsellmu L-Omm Ta' Żewġt Itfal Li Ġiet Nieqsa Fl-Età Ta' 39 Sena "Ninsab Emozzjonata Wisq… Kellha Tkun Baby Girl Li Due Date Tagħha Biex Titwieled Kellu Jkun Ġimgħa Qabel Il-Milied" Bil-Filmat: "Jien Batejt… Ilni 20 Sena Biex Qrajt L-Aħbarijiet… Dik Tweġġagħni Ħafna" - Maria La Barokka Bil-Filmat: X'Inhi R-Raġuni Għaliex It-Tumble Dryer Hi Rrakkomandata Aktar Fi Żmien Ta' Pandemija?